LT
C 264/4
Europos Sąjungos oficialusis leidinys
2023 7 27
7.
Visų atitinkamų suinteresuotųjų subjektų (privačiojo sektoriaus, NVO, tam tikrų bendruomenių ir t. t.), kurie yra ypač pažeidžiami ir (arba) turi žinių, išteklių ir (arba) gebėjimų informuoti ir (arba) įgyvendinti prisitaikymo veiksmus, įtraukimas.
8.
Daugiapakopis koordinavimas ir integravimas, tiek horizontalusis (pvz., tarp kelių ministerijų), tiek vertikalusis (pvz., su kitais viešojo administravimo lygmenimis), planuojant ir įgyvendinant prisitaikymo veiksmus.
9.
Nuolatinė prisitaikymo prie klimato kaitos veiksmų įgyvendinimo stebėsena ir vertinimas, apimantys procesus, poveikį bei rezultatus, tam skyrus reikiamų priemonių.
Galima didelė prisitaikymo prie klimato kaitos rezultatų stebėjimo infrastruktūros ir ankstyvojo perspėjimo sinergija.
Pagrindiniai prisitaikymo prie klimato kaitos strategijų ir (arba) planų rengimo arba atnaujinimo etapai 1 diagrama.
Parengiamųjų prisitaikymo prie klimato kaitos strategijos ir (arba) plano rengimo arba atnaujinimo veiksmų apžvalga
Šaltinis: Europos Komisija.
Pagrindiniai prisitaikymo prie klimato kaitos strategijų ir planų rengimo ar atnaujinimo etapai apibendrinti 1 diagramoje, o paskesniuose skirsniuose aptariami išsamiau.
1 etapas.
Institucinės sistemos sudarymas ir suinteresuotųjų subjektų dalyvavimo užtikrinimas
Gairių 1 etapas padės: — parengti prisitaikymo prie klimato kaitos strategijų procesą; — sukurti institucines struktūras, kuriose dalyvautų atitinkami suinteresuotieji subjektai; — įtraukti subnacionalinio lygmens valdžios institucijas; — sutelkti išteklius prisitaikymui prie klimato kaitos;